Dôvodová  správa
k privatizácii časti zdravotníckeho  zariadenia
Nemocnica s poliklinikou Svätého Lukáša Galanta – Lekáreň Tešedíkovo

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho  zariadenia (ďalej len „ZZ“) Nemocnica s poliklinikou Svätého Lukáša Galanta – Lekáreň Tešedíkovo priamym predajom  časti  zdravotníckeho  zariadenia Mgr. Irene Kovácsovej, bytom Tešedíkovo .

1. Vymedzenie privatizovaného majetku

Nemocnica s poliklinikou Svätého Lukáša Galanta bola zriadená zriaďovacou listinou Ministerstva zdravotníctva SR zo dňa 14. 6.  1991 pod číslom 1970/1991-A/II-1  s účinnosťou od 1.1.1992 ako štátna príspevková organizácia s právnou subjektivitou.

 Nemocnica s poliklinikou Svätého Lukáša Galanta - časť Lekáreň Tešedíkovo bola zaradená do privatizácie uznesením vlády SR č. 577 zo dňa 20. júna 2001. Základný privatizačný projekt tohto zdravotníckeho zariadenia bol predložený zriaďovateľom  MZ SR  na MSPNM SR   dňa 10. 1. 2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov  zverejnená dňa 29. 1. 2002 v dennej tlači.
Do privatizácie podľa privatizačného projektu vstupuje časť subjektu Nemocnice s poliklinikou Svätého Lukáša Galanta – 2 lekárne - Lekáreň Tešedíkovo, ( so spôsobom privatizácie priamy predaj) a lekáreň Sereď (so spôsobom privatizácie bezodplatný prevod na obec)
Hlavným predmetom činnosti časti zdravotníckeho zariadenia je poskytovanie   lekárenskej starostlivosti.

Údaje o rozsahu a štruktúre majetku časti „ZZ“ Nemocnica s poliklinikou Svätého Lukáša Galanta – Lekáreň Tešedíkovo k dátumu spracovania  privatizačného projektu, t.j. k 31.12.2000 ( v tis. Sk) :

                           Aktíva celkom                                     	 1 567
                           stále aktíva                                           	1 567 
                             z toho 
                                  - pozemky                                       	   0
                                  - budovy a stavby                          		 	1 567
                                  - stroje a zariadenie                         		   0
obežné aktíva                                         	  	  0
                            ostatné aktíva                                         	 		0	
                           záväzky privatizované  spolu:                      	          0
                           Majetok samostatne privatizovanej jednotky:                        1 567            

2.	Návrhy privatizačných projektov a podnetov vypracovaných na časť zdravotníckeho zariadenia Nemocnica s poliklinikou Svätého Lukáša Galanta – Lekáreň Tešedíkovo

Základný privatizačný projekt bol vypracovaný vedením zdravotníckeho zariadenia Nemocnica s poliklinikou Svätého Lukáša Galanta.  Jedná sa o projekt na časť subjektu „ZZ“ v zmysle uznesenia vlády SR č. 577 zo dňa 20. júna 2001.  

MZ SR vo svojom stanovisku k privatizačnému projektu zo dňa 21. 11. 2001 v súlade s návrhom postupu 2. etapy privatizácie zdravotníckych zariadení navrhuje spôsob privatizácie lekárne Tešedíkovo priamy predaj na základe výberového konania.
Protimonopolný úrad SR  vo svojom stanovisku zo dňa 17. 1. 2002 súhlasí s tým, aby MSPNM SR vyzvalo všetkých záujemcov o privatizáciu predmetného „ZZ“, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní.  Úrad súčasne  žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
Ministerstvo eviduje nasledovné podnety na privatizáciu časti zdravotníckeho zariadenia – Nemocnica s poliklinikou Svätého Lukáša Galanta – Lekáreň Tešedíkovo 

1.		Mgr. Kovácsová, lekáreň EZOTERIKA, 925 82 Tešedíkovo zo dňa 6. 9. 1997, s dodatkom zo dňa 8. 10. 2001	
2.		Obec Tešedíkovo, v zastúpení starostu obce zo dňa 10. 9. 2001, doložený výpisom z uznesenia č.  77/OZ/01 z mimoriadneho zasadnutia Obecného zastupiteľstva v Tešedíkove dňa 21. 9. 2001	
3.		MEDIKO, spol. s r.o. pre zdravotnícke zásobovanie, Kvetná ul. 13, 820 05 Bratislava zo dňa  31. 8. 2001	

Trhové ohodnotenie „ZZ“ nebolo vykonané, a to v nadväznosti na prijatú koncepciu 2. etapy privatizácie v zdravotníctve, ktorá určila stanoviť trhové ohodnotenie privatizovaného majetku len pri odborných liečebných ústavoch a kúpeľoch.

3.  Postup posudzovania privatizačného projektu a výberu nadobúdateľa privatizovaného  majetku
Základný privatizačný projekt časti zdravotníckeho zariadenia Nemocnica s poliklinikou Svätého Lukáša Galanta bol po posúdení odbornými útvarmi MSPNM SR  prerokovaný v pracovnej komisii MSPNM SR dňa 27. 6. 2002. Komisia odporučila privatizovať časť zdravotníckeho zariadenia – Nemocnica s poliklinikou Svätého Lukáša Galanta – Lekáreň Tešedíkovo priamym predajom záujemcovi, ktorý bude vybraný vo výberovom konaní na MSPNM SR z doteraz známych záujemcov o privatizáciu predmetnej lekárne. 

Ministerstvo písomne oslovilo všetkých 3 známych záujemcov o privatizovaný majetok so žiadosťou o doplnenie podnetov pre potreby výberového konania, s termínom predloženia ponúk do 22. 7. 2002. Ponuku do výberového konania predložila jedna  záujemkyňa a to. Mgr. Kovácsová, lekáreň EZOTERIKA 925 82 Tešedíkovo.
Komisia MSPNM SR pre výber nadobúdateľa  privatizovaného majetku priamym predajom, zriadená ministerkou pre správu a privatizáciu národného majetku, posúdila predložený  návrh dňa  23. 7. 2002  a odporučila ako budúceho nadobúdateľa časti zdravotníckeho  zariadenia Mgr. Irenu Kovácsovú, bytom Tešedíkovo. 

Zdôvodnenie výberu  nadobúdateľa:

      Mgr. Irena Kovácsová je jediným záujemcom o privatizáciu lekárne Tešedíkovo a zároveň splnila všetky podmienky výberového konania. Mgr. Kovácsová prevádzkuje túto lekáreň od roku 1994. V minulom období vynaložila vlastné finančné prostriedky vo výške cca 500 tis. Sk na rekonštrukciu a údržbu  tohto objektu, preto navrhla kúpnu cenu o niečo nižšiu, ako je účtovná hodnota privatizovanej lekárne.
Súčasťou jej ponuky do výberového konania je podnikateľský zámer, ktorý je spracovaný na kvalitnej úrovni a predpokladá zvýšenie úrovne poskytovaných lekárenských a ďalších služieb v privatizovanej lekárni.

ZÁVER :

  Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Nemocnica s poliklinikou Svätého Lukáša Galanta – Lekáreň Tešedíkovo priamym predajom Mgr. Irene Kovácsovej, bytom Tešedíkovo.

P R Í L O H Y